|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ****KLINIČKI CENTAR VOJVODIN**E21000 Нови Сад, Хајдук Вељкова 1, Војводина, Србија21000 Novi Sad, Hajduk Veljkova 1, Vojvodina, Srbijaтеl: +381 21/484 3 484[www.kcv.rs](http://www.kcv.rs), e-mail: tender@kcv.rs |

Број: 253-16-О/4

Дана: 12.12.2016.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**Бr. 253-16-О - *Набавка медицинског материјала за биопсије простате, јетре, бубрега и других локализација за потребе Клиничког центра Војводине.***

**ПИТАЊЕ ПОТЕНЦИЈАЛНОГ ПОНУЂАЧА:**

“Поштовани,

У складу са Позивом за доставу понуда за отворени поступак ЈН број: 253-16-О, Предмет набавке: Набавка медицинског материјала за биопсије простате, јетре, бубрега и других локализација за потребе Клиничког центра Војводине који је објављен на Порталу јавних набавки дана 02.12.2016. године, обраћам Вам се са молбом за појашњење конкурсне документације:

У конкурсној документацији, на страни 29. у Обрасцу понуде, Став 2., наручилац наводи: „Пиштољ за биопсију,...... поклопац пиштоља са двобојним индикатором стања....“

1)  Да ли је за наручиоца прихватљиво да двобојни индикатор стања буде лоциран на било ком видљивом месту пиштоља?

У конкурсној документацији, на страни 29. у Обрасцу понуде, Став 2., наручилац наводи: „Пиштољ за биопсију,...... избор дубине пункције у распону од 15мм до 22мм....“

2)    Да ли је за наручиоца прихватљив пиштољ за биопсију који омогућава апликацију у дубљем распону приступа месту биопсије?

У конкурсној документацији, на страни 29. у Обрасцу понуде, Став 1., наручилац наводи: „Биопсиона игла компатибилна за Магнум пиштољ или одговарајуће, ....... дужине игала од 10-30 цм, 12-20 gauge,…..“

3)    Да ли задати опсег представља опсег у коме треба/мора да се налази одговорајућа димензија игле коју ће наручилац поручити или ће наручилац наручивати више игала различитих по наведеним димензијама (10-30cm, 12-20 gauge)?

Уколико је у питању више игала различитих по димензијама, у складу са тим молим да Наручилац прецизира количине у зависности од димензија обзиром да је у конкурсној документацији наведена количина од 500 ком. у наведеним распонима.
Детаљнија спецификација димензија нам је значајна због што прецизнијег формирања Понуде.

У конкурсној документацији, на страни 28 и 29. у Обрасцу понуде, Став 1., наручилац наводи: „....изузетно оштар трокар и кошуљица игле, ....врх игле са великом рефлексијом под УЗ....“.
На страни 29., у Обрасцу понуде, Став 2., наручилац наводи: “Пиштољ за биопсију....издржљив на дуготрајне употребе током појединачних или вишеструких биопсија...“.

4)    Молим наручиоца да исправи конкурсну документацију у складу са Чланом 71. ЗЈН обзиром да је потребно прецизно дефинисати параметре на који начин ће се мерити оштрина и рефлексија игле, као и издржљивост пиштоља за биопсију.

На страни 5. Конкурсне документације,у опису назива предмета набавке стоји: „Набавка трака за стерилизацију“.

5)    Молим наручиоца да изврши исправку назива предмета набавке на страни 5. Конкурсне документације у Опису предмета јавне набавке - ВРСТА, ТЕХНИЧКЕ КАРАКТЕРИСТИКЕ, КВАЛИТЕТ, КОЛИЧИНА И ОПИС ПРЕДМЕТА ЈАВНЕ НАБАВКЕ, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА односно да је усклади са називом из Позива за подношење понуде.”

**ОДГОВОРИ НАРУЧИОЦА:**

**Питања 1. и 2.**

 Наручилац је, у смислу члана 70. став 1. ЗЈН, одредио техничке карактеристике потребних добара у складу са својим објективним потребама, а да је при томе свакако водио рачуна да омогући што је већу конкуренцију међу потенцијалним понуђачима и остаје при својим захтевима из конкурсне документације.

 Наручилац напомиње да је јасно наведено у поглављу 3. Конкурсне документације да су прописане **минималне** техничке карактеристике које понуђена добра морају да задовоље, а свака понуда која понуди добро чије техничке карактеристике превазилазе проописано ће бити одговарајућа и прихватљива.

**Питање 3.**

 Наручилац је јасно навео да захтева „igle za biopsiju u različitim bojama u odnosu na veličinu radi lakše orjentacije, dužine igala od 10-30cm“ те упућује потенцијалне понуђаче да, уколико имају потребе да додатно појасне понуду, то учине у делу „посебне напомене“ и/или делу „друго“ Обрасца понуде.

**Питање 4.**

Наручилац скреће пажњу потенцијалним понуђачима да није потребно додатно прецизно дефинисати захтеване параметре из разлога што се оштрина и рефлексија игле, као и издржљивост пиштоља за биопсију неће никако **мерити**, како то подносилац захтева дефинише. У питању су општи захтеви који се односе на предметна добра из актуелне понуде на тржишту, а у складу са савременом и расположивом технологијом производње истих, тј. наручилац напомиње да је потребно понудити савремена и актуелна добра из понуде сваког потенцијалног понуђача/произвођача.

**Питање 5.**

Прихватамо сугестију потенцијалног понуђача и напомињемо да је ненамерном техничком грешком при изради актуелних конкурсних документација поступака јавних набавки за потребе наручиоца у опису предмета остало наведено “*Набавка трака за стерилизацију*“ из другог поступка јавне набавке, **што свакако није предмет ове јавне набавке**, те се наручилац извињава потенцијалним понуђачима и овим путем **врши измену** конкурсне документације **у делу 3.** Конкурсне документације, „Опис предмета јавне набавке - ВРСТА, ТЕХНИЧКЕ КАРАКТЕРИСТИКЕ, КВАЛИТЕТ, КОЛИЧИНА И ОПИС ПРЕДМЕТА ЈАВНЕ НАБАВКЕ, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА“.

**Измењено поглавље 3.** Конкурсне документације сада **гласи:**

Предмет ове јавне набавке је **набавка медицинског материјала за биопсије простате, јетре, бубрега и других локализација за потребе Клиничког центра Војводине.**

Количине, минималне техничке карактеристике које понуђена добра морају да задовоље, квалитет, и опис предмета ове јавне набавке су дати у обрасцу понуде.

**Напомена:** Биопсиoна игла *(ставкa бр.1.)* мора да буде компатибилна са пиштољем за биопсију *(ставкa бр. 2.)*

**Напомена:** Узимајући у обзир да предметна измена ненамерне техничке грешке никако и ни на који начин не утиче на могућност потенцијалних понуђача да припреме одговарајуће понуде, наручилац због исте не врши померање рока за доставу понуда.

С поштовањем,

*Комисија за јавну набавку 253-16-О*